OpenLLM-France/wikimedia huggingface dataset:
# Gaston Eyskens

Gaston Eyskens (Lier, 1 d'abril de 1905 − Lovaina, 3 de gener de 1988) va ser un polític belga.
Professor de la Universitat Catòlica de Lovaina (1931), va començar la seva carrera política com a diputat pel districte Catòlica de Lovaina el 1939. Ministre d'Hisenda en 1945 fins a 1947 i 1965 (sota els governs d'Achille Van Acker, Paul-Henri Spaak i Pierre Harmel), va ser nomenat Ministre d'Estat el 1963. El 1949, durant la qüestió reial, va formar el seu primer govern i es va convocar el referèndum de Bèlgica de 1950 per permetre el retorn i la restauració de Leopold III de Bèlgica el 12 de març de 1950, que va ser aprovat pel 57,68% dels votants. La seva coalició amb els liberals va acabar el 8 de juny de 1950.
Va tornar al cap d'un govern el 1958, per dos legislatures consecutives, però incompletes. Amb l'Escola de Pacte, el seu govern establí les bases per a l'educació per la pau. Altres moments importants: l'expansió de les lleis de 1959 i la independència del Congo el juny de 1960, i en poques setmanes l'exèrcit belga i, posteriorment, una força d'intervenció de les Nacions Unides van evacuar la major part dels més de 80.000 belgues que encara treballaven i vivien al Congo. Les reaccions adverses (incloses les vagues) en l'"Acta Única", que va derrocar el seu govern. De 1968 a 1972 va ser de nou Primer Ministre. Va treure el gran projecte de revisió de la Constitució de Bèlgica. Va presidir última vegada 21 de gener de 1972 a 22 de novembre d'aquell any però el govern es va esfondrar pel problema de Fourons. Més tard va esser nomenat vescomte pel Rei de Bèlgica.

## Els seus governs

* 1r govern 11 d'agost de 1949 fins al 8 de juny de 1950, social-cristià;
* 2n govern del 26 de juny de 1958 al 6 de novembre de 1958, social-cristià;
* 3r govern del 6 de novembre de 1958 fins al 3 setembre de 1960, coalició social-cristiana/liberal;
* 4t govern del 3 setembre de 1960 fins al 25 d'abril de 1961, coalició social-cristiana/liberal;
* 5é govern 17 juny de 1968 fins al 20 de gener de 1972, coalició social-cristiana/socialista;
* 6é govern del 20 de gener, 1972 fins a 26 gener 1973, coalició social-cristiana/socialista;

## Referències

* ↑ Qvortrup, Matt. The Referendum and Other Essays on Constitutional Politics (en anglès). Bloomsbury Publishing Plc, 2019, p. 29.
* ↑ Verlinden, Peter. Weg uit Congo, Het drama van de kolonialen. Leuven: Davidsfonds, 2002.
* ↑ «Le problème des Fourons de 1962 à nos jours» (en francès). Courrier hebdomadaire. CRISP, 34, 859, 1979, pàg. 1 a 36.
# Gai Bíbul

Gai Bíbul (en llatí Caius Bibulus) va ser un magistrat romà.
Era edil curul l'any 22 durant el regnat de Tiberi. Probablement és la mateixa persona que Luci Publici Bíbul, un edil plebeu al que el senat romà va donar un lloc fix d'enterrament per a ell i la seva descendència.

## Referències

* ↑ Tàcit. Annals. III,52
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 488.
# Gai Calpurni Pisó

Gai Calpurni Pisó (Caius Calpurnius Piso) és el nom dels següents personatges:
* Gai Calpurni Pisó (pretor 211 aC), pretor el 211 aC.
* Gai Calpurni Pisó (cònsol 180 aC), pretor el 186 aC i cònsol el 180 aC.
* Gai Calpurni Pisó Frugi, qüestor el 58 aC.
* Gai Calpurni Pisó (cònsol 67 aC), cònsol el 67 aC.
* Gai Calpurni Pisó (conspirador), cap de la conspiració contra Neró de l'any 65.
# Gai Bebi

Gai Bebi (en llatí: Caius Baebius) va ser un polític romà. Formava part de la gens Bèbia, d'origen plebeu.
Era tribú de la plebs l'any 111 aC i va ser subornat pel rei Jugurta quan aquest va arribar a Roma. Quan Luci Mummi Acàic va exigir a Jugurta respostes a certes qüestions, Bebi li va permetre quedar en silenci i així es va cancel·lar la investigació.

## Referències

* ↑ Sal·lusti. La Guerra de Jugurta XXXIII,34
# Gitanjali

Gitanjali (bengalií: গীতাঞ্জলি, lit. ''oferta de cançons'', IPA: [git̪ɑːnd͡ʒoli]) és una col·lecció de poemes del poeta bengalí Rabindranath Tagore. Tagore va rebre el premi Nobel de literatura principalment per aquesta obra, malgrat que anys més tard alguns crítics no estigueren d'acord en que fos la millor obra de Tagore. El llibre és part de la Col·lecció d'Obres Representatives de la UNESCO. La paraula gitanjali prové de geet (cançó) i anjali (oferir o oferta) i, per tant, significa una oferta o ofrena de cançons; el terme anjali té una important connotació devocionària, pel que també es pot interpretar com una oració a les cançons.

## Història

La col·lecció original de 157 poemes bengalís va publicar-se el 14 d'agost de 1910. El Gitanjali anglès, anomenat Gitanjali: Song Offerings i a partir de la qual s'ha traduït l'obra a les diferents llengües, fou una selecció de 103 poemes feta pel mateix Tagore a partir de poemes originals en bengalí; aquesta obra va ser publicada el novembre de 1912 per la India Society of London. L'obra contenia 53 poemes traduïts del Gitanjali original i 50 poemes del drama escrit pel mateix autor anomenat Achalayatan i altres vuit llibres de poesia (principalment el Gitimalya -17 poemes-; Naivedya -15 poemes- i Kheya - 11 poemes-).
En molts casos les traduccions foren radicals, deixant de banda o alterant grans porcions dels poemes i, en un cas concret, fusionant dos poemes separats (el cas del poema o cançó 95 que fusiona les cançons 89 i 90 del Naivedya). Tagore va traduir els poemes abans d'una visita a Anglaterra l'any 1912, durant la qual els poemes tingueren una bona rebuda. El 1913, Tagore va convertir-se en el primer no-europeu en guanyar el Premi Nobel de literatura, en gran part per la seva versió anglesa del Gitanjali.
La versió anglesa del Gitanjali es va fer força popular a occident i va ser àmpliament traduïda; la introducció de la primera versió fou escrita per William Butler Yeats.

## Inspiració i temàtica

Tagore es va inspirar en les líriques medievals de l'Índia, i fins i tot va compondre música per a aquelles líriques. L'amor és el tema central, tot i que alguns poemes se centren en els conflictes interns entre la nostàlgia espiritual i els plaers terrenals. Gran part de les imatges que proporcionen els poemes es basen en la natura.

## Referències

* 1 2 3 «Gītāñjali | poetry by Tagore» (en anglès). Encyclopedia Britannica.
* ↑ «Gitanjali: Selected Poems - School of Wisdom», 21-07-2012. Arxivat de l'original el 2012-07-21. [Consulta: 9 novembre 2018].
* ↑ Tagore, Rabindranath; Radice, William. Gitanjali: Song Offerings (en anglès). Penguin Books India, 2011. ISBN 9780670085422.
# Gizilbundi

Gilzibundi fou el nom donat pels assiris a la regió de Qāflān-kūh (کوه قافلانکوه) la qual dominaven al final del segle ix aC. La regió de Qāflān-kūh (Kūh-e Qāflānkūh) és a la província de Teheran però al límit amb la de l'Azerbaidjan Oriental. Està a uns 130 km del centre de Teheran i a uns 65 km al sud de Qazvín.

## Referències

* ↑ http://www.geographic.org/geographic_names/name.php?uni=10211083&fid=2779&c=iran
# Gnatholebias zonatus

Gnatholebias zonatus és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 10 cm de longitud total.

## Distribució geogràfica

Es troba a Sud-amèrica: Veneçuela (riu Orinoco).

## Referències

* 1 2 FishBase (anglès)

## Bibliografia

* Myers, G. S.: Four new fresh-water fishes from Brazil, Venezuela and Paraguay. Proc. Biol. Soc. Wash. vol. 48: 7-14. Any 1935.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Gnatholepis davaoensis

Gnatholepis davaoensis és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 5,2 cm de longitud total.

## Hàbitat

És un peix de clima tropical i demersal.

## Distribució geogràfica

Es troba al Pacífic occidental central: Indonèsia, Papua Nova Guinea, les Filipines, Salomó, Taiwan i Vanuatu.

## Observacions

És inofensiu per als humans.

## Referències

* ↑ Bleeker, P., 1874. Esquisse d'un système naturel des Gobioïdes. Arch. Neerl. Sci. Nat., Haarlem v. 9. 289-331.
* ↑ BioLib (anglès)
* 1 2 3 FishBase (anglès)
* ↑ Randall, J.E. i D.W. Greenfield, 2001. A preliminary review of the Indo-Pacific gobiid fishes of the genus Gnatholepis. Occas. Pap. J.L.B. Smith Inst. Ichthyol. 69:1-17.
* ↑ FishBase (anglès)
* ↑ Herre, A.W.C.T., 1927. The Philippine Bureau of Science monographic publications on fishes: gobies of the Philippines and China Sea. Monogr. Bur. Sci. Manila 23:1-352.
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20): 977 p.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.
* ↑ Seale, A., 1910. New species of Philippine fishes. Philipp. J. Sci 4(6):491-543.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
# George Sime

George Sime (Glasgow, 28 de febrer de 1915 - St Albans, 9 de setembre de 1990) va ser un jugador d'hoquei sobre herba escocès que va competir durant les dècades de 1930 i 1940.
El 1948 va prendre part en els Jocs Olímpics de Londres, on va guanyar la medalla de plata com a membre de l'equip britànic en la competició d'hoquei sobre herba.

## Referències

* ↑ «Olympedia – George Sime». [Consulta: 19 abril 2023].
# George Smith

George Smith és el nom dels següents personatges:
* George Smith (atleta) (Kirkdale, Merseyside, 1876 – Liverpool, 1915), esportista anglès que va competir a primers del segle XX
* George Smith (assiriòleg) (Chelsea, 1840 - Alep, 1876), assiriòleg del Regne Unit
* George Albert Smith (1864 – 1959), hipnotista, psíquic, llegidor de boles màgiques, company de la Societat Astronòmica Reial
* George E. Smith (White Plains, Nova York, 1930), físic nord-americà, co-inventor del sensor CCD
* George Murray Smith (Londres, 1824 - Byfleet, Surrey, 1901), editor d'origen escocès, fundador de The Cornhill Magazine, revista literària de l'època victoriana
* George P. Smith (Norwalk, Connecticut, EUA, 1941), bioquímic estatunidenc guardonat amb el Premi Nobel de Química de 2018
# Georg Stoltze

Georg Stoltze (Erfurt, 13 de febrer de 1931 - Berlín, 6 de juliol de 2007) va ser un ciclista alemany que s'especialitzà en el ciclisme en pista. Va destacar sobretot en la prova de mig fons on va guanyar dues medalles, una d'elles d'or, als Campionats del món de mig fons amateur.

## Palmarès en pista

* 1950
** Campió de la RDA en Madison (amb Bruno Zieger)
* 1952
** Campió de la RDA en Tàndem (amb Bruno Zieger)
* 1960
** Campió del món en Mig fons amateur
* 1963
** Campió de la RDA en Mig fons

## Palmarès en ruta

* 1952
** Vencedor d'una etapa a la Volta a la RDA
* 1953
** Vencedor d'una etapa a la Volta a la RDA
* 1955
** Vencedor d'una etapa a la Volta a la RDA

## Referències

* ↑ Georg Stoltze. radsportseiten.net
* ↑ Track Cycling World Championships 2012 to 1893. bikecult.com

## Enllaços externs

* Fitxa a sitiodeciclismo.net
* Fitxa a museociclismo.it
# Gramsbergen

Gramsbergen és una ciutat del municipi de Hardenberg a la província d'Overijssel, a l'est dels Països Baixos. El 2021 tenia 3.180 habitants. Malgrat aquest nombre d'habitants, Gramsbergen és qualificada com a "ciutat", perquè l'any 1442 va rebre el títol de ciutat.

## Personatges coneguts

* Albert Timmer, ex-ciclista de l'Skil-Shimano.

## Referències

* ↑ «Tabel: Kerncijfers wijken en buurten 2021» (en neerlandès). Oficina Central d'Estadística, 06-08-2021. [Consulta: 8 agost 2022].
* ↑ «Over Gramsbergen» (en neerlandès). Gramsbergen.nl. [Consulta: 8 agost 2022].
* ↑ «Op puntje van de stoel voor 'Appie'» (en neerlandès). De Stentor, 09-07-2009. [Consulta: 8 agost 2022].
# Gerard Escoda Nogués

Gerard Escoda Nogués (Reus, 26 de maig de 1972 - 27 de gener de 2023) fou un futbolista català, que ocupava la posició de davanter. Durant la seva carrera esportiva va jugar al Real Zaragoza B, CF Reus Deportiu, Nàstic de Tarragona, Vila-real CF, amb qui marcà el gol número 100 de l'equip a Primera Divisió, UD Salamanca i UE Lleida, club en el qual es retirà el 2006.
Una vegada retirat exercí de director esportiu en diferents equips, CF Reus Deportiu, UE Llagostera, UE Lleida i CE Sabadell. Morí el gener de 2023, amb 50 anys, per culpa del càncer que li havia estat diagnosticat feia any i mig.

## Referències

* ↑ Viladegut, Albert. «Mor Gerard Escoda, director esportiu del Sabadell i emblema del Lleida, als 50 anys». El Nacional, 28-01-2023. [Consulta: 28 gener 2023].
* 1 2 3 Sport. «Muere Gerard Escoda, director deportivo del Sabadell» (en castellà), 27-01-2023. [Consulta: 27 gener 2023].
* ↑ Moreno, Juanfran. «Fallece Gerard Escoda, exfutbolista de Reus» (en castellà). [Consulta: 27 gener 2023].
* ↑ «Fallece Gerard Escoda, director deportivo del CE Sabadell» (en castellà), 27-01-2023. [Consulta: 27 gener 2023].

## Enllaços externs

* Fitxa del jugador
* Gerard Escoda es retira del futbol Arxivat 2016-03-03 a Wayback Machine.
# Germinal Vidal

Germinal Vidal (Barcelona, 6 de gener de 1915 - 19 de juliol de 1936) fou un dirigent comunista català. De formació autodidacta, era membre del Bloc Obrer i Camperol, i dirigí les joventuts comunistes primerament del Bloc i després del Partit Obrer d'Unificació Marxista (POUM), conegudes com a Joventut Comunista Ibèrica (JCI) des del 1934. Participà en els fets del sis d'octubre com a membre de l'Aliança Obrera i després passà a la clandestinitat.
Va morir lluitant el 19 de juliol de 1936 a la plaça de la Universitat, en intentar resistir l'avanç de les tropes militars revoltades del general Manuel Goded Llopis. Durant els primers mesos de la guerra fou destacat per la propaganda comunista i republicana com un dels primers màrtirs de la resistència antifeixista.

## Referències

* 1 2 «Germinal Vidal | enciclopèdia.cat». [Consulta: 19 juliol 2020].

## Enllaços externs

* Biografia Arxivat 2011-09-03 a Wayback Machine., per la Fundació Nin.
# Kavtora (cràter)

Kavtora és un cràter d'impacte en el planeta Venus de 9,8 km de diàmetre. Porta el nom d'un antropònim afganès, i el seu nom va ser aprovat per la Unió Astronòmica Internacional el 1997.

## Referències

* ↑ «Kavtora». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Ederson Moraes

Ederson Santana de Moraes (Osasco, el 17 d'agost de 1993), conegut simplement com a Ederson, és un jugador de futbol brasiler que juga com a porter amb el Manchester City FC de la Premier League d'Anglaterra.

## Palmarès
### SL Benfica

* 2 Lligues portugueses: 2015-16, 2016-17
* 1 Copa portuguesa: 2016-17
* 1 Copa de la lliga portuguesa: 2015-16

### Manchester City FC

* 1 Lliga de Campions de la UEFA: 2022-23
* 1 Supercopa d'Europa: 2023
* 6 Lligues angleses: 2017-18, 2018-19, 2020-21, 2021-22, 2022-23, 2023-24
* 2 Copes angleses: 2018-19, 2022-23
* 4 Copes de la lliga anglesa: 2017-18, 2018-19, 2019-20, 2020-21
* 2 Community Shield: 2018, 2019

### Selecció brasilera

* 1 Copa Amèrica: 2019

## Referències

* ↑ «2018 FIFA World Cup Russia: List of players» p. 4, 10-06-2018. Arxivat de l'original el 19 de juny 2018. [Consulta: 11 juny 2018].

## Enllaços externs

* Dades estadístiques sobre Ederson Moraes a soccerbase.com
* Ederson Arxivat 2021-01-27 a Wayback Machine. a TBPlayers
Ederson amb el Brasil - Plantilles de navegació :
Selecció de futbol del Brasil – Copa del Món de Futbol de 2018
1 Alisson •
2 Thiago Silva •
3 Miranda •
4 Geromel •
5 Casemiro •
6 Filipe Luís •
7 Costa •
8 Renato Augusto •
9 Gabriel Jesus •
10 Neymar  •
11 Coutinho •
12 Marcelo •
13 Marquinhos •
14 Danilo •
15 Paulinho •
16 Cássio •
17 Fernandinho •
18 Fred •
19 Willian •
20 Firmino •
21 Taison •
22 Fagner •
23 Ederson •
Entrenador: Tite
Selecció de futbol del Brasil – Copa del Món de Futbol de 2022
1 Alisson •
2 Danilo •
3 Thiago Silva  •
4 Marquinhos •
5 Casemiro •
6 Alex Sandro •
7 Paquetá •
8 Fred •
9 Richarlison •
10 Neymar •
11 Raphinha •
12 Weverton •
13 Dani Alves •
14 Militão •
15 Fabinho •
16 Telles •
17 Bruno Guimarães •
18 Gabriel Jesus •
19 Antony •
20 Vinícius Jr. •
21 Rodrygo •
22 Ribeiro •
23 Ederson •
24 Bremer •
25 Pedro •
26 Martinelli •
Entrenador: Tite :
# Girolamo Arnaldi

Girolamo Arnaldi (Pisa, Itàlia, 31 de gener de 1929 - 30 de gener de 2016) va ser un historiador i professor universitari italià. Del 1964 al 1970. Arnaldi fou professor d'història medieval a la Universitat de Bolonya. Deixà la capital de l'Emília-Romanya per anar a ensenyar la Universitat de Roma La Sapienza, on treballà del 1970 al 1999. Va ser cavaller de la Legió d'Honor, cavaller de l'Orde de les Arts i les Lletres i Grand-Croix de l'Orde del Mèrit de la República Italiana. També fou membre de l'Académie des inscriptions et belles-lettres com associat estranger, escollit el 25 de febrer del 2000.
# Vocal central

Una vocal central és un tipus de so de vocal usat en algunes llengües parlades. La característica definitòria d'una vocal central és que la llengua es posiciona a mig camí entre una vocal anterior i una vocal posterior. Les vocals centrals que tenen símbols específics a l'alfabet fonètic internacional (IPA) són:
* vocal tancada central no arrodonida [ɨ]
* vocal tancada central arrodonida [ʉ]
* Vocal semitancada central no arrodonida [ɘ] (algunes publicacions més antigues poden usar en canvi [ë])
* Vocal semitancada central arrodonida [ɵ] (algunes publicacions més antigues poden usar en canvi [ö])
* Vocal mitjana central sense arrodoniment especificat [ə] (vocal neutra, usat generalment per a una vocal no arrodonida)
* Vocal semioberta central no arrodonida [ɜ] (algunes publicacions més antigues poden usar en canvi [ɛ̈])
* Vocal semioberta central arrodonida [ɞ] (algunes publicacions més antigues poden usar en canvi [ɔ̈])
* Vocal quasioberta central sense arrodoniment especivicat [ɐ] (usat generalment per a una vocal no arrodonida)
També hi ha vocals central que no tenen símbols dedicats a l'IPA:
* Vocal quasitancada central no arrodonida [ɪ̈], [ɨ̞] o [ɘ̝] (símbol no oficial: [ᵻ])
* Vocal quasitancada central arrodonida] [ʊ̈], [ʏ̈], [ʉ̞] o [ɵ̝] (símbol no oficial: [ᵿ])
* Vocal mitjana central no arrodonida [ɘ̞] o [ɜ̝] (escrita usualment [ə])
* Vocal mitjana central arrodonida [ɵ̞] o [ɞ̝] (escrita usualment [ɵ], o sigui com si fos quasimitjana)
* Vocal quasioberta central no arrodonida [ɜ̞] (escrita usualment [ɐ])
* Vocal quasioberta central arrodonida [ɞ̞] (pot escriure's [œ], o sigui com si fo anterior quasioberta)
* Vocal oberta central no arrodonida [ä] (també no oficial [a] però d'ús freqüent)
* Vocal oberta central arrodonida [ɶ̈], [ɶ̠], [ɒ̈] o [ɒ̟]

## Referències

* ↑ Rafel, 1999.

## Bibliografia

* Rafel, Joaquim. Aplicació al català dels principis de transcripció de l'Associació Fonètica Internacional ( PDF). Institut d'Estudis Catalans - Secció de filologia, 1999. ISBN 84-7283-446-8.
Alfabet fonètic internacional :
Vocals :
Anterior
Quasi- anterior
Central
Quasi- posterior
Posterior
Tancada
•iy
•ɨʉ
•ɯu
•ɪʏ
•ɪ̈ʊ̈
ʊ
•eø
•ɘɵ
•ɤo
•e̞ø̞
•əɵ̞
•ɤ̞o̞
•ɛœ
•ɜɞ
•ʌɔ
•æ
ɐ
•aɶ
•äɒ̈
•ɑɒ
Quasitancada
Semitancada
Mitjana
Semioberta
Quasioberta
Oberta :
Consonants :
Les taules contenen símbols fonètics que potser no es mostrin correctament en alguns navegadors. :
# Mothern

Mothern (en alsacià Modere) és un municipi francès, situat a la regió del Gran Est, al departament del Baix Rin. L'any 1999 tenia 1.933 habitants.
Forma part del cantó de Wissembourg, del districte de Haguenau-Wissembourg i de la Comunitat de comunes de la Plana del Rin

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.505 | 1.521 | 1.621 | 1.610 | 1.721 | 1.933 |

## Administració

Llista d'alcaldes :
| Període | Identitat |
| 19457-1947 | Gilles Meyer |
| 1947-1953 | Joseph Fritz |
| 1953-1959 | Alphonse Gehrard |
| 1959-1977 | Marcel Hiegel |
| 1977-1989 | Alfred Meyer |
| 1989-2008 | Antoine Meyer |
| 2008- | Marie-Bernadette Butzerin |
# Motherwell Football & Athletic Club

El Motherwell Football & Athletic Club és un club de futbol escocès de la ciutat de Motherwell.

## Història

L'any 1886, dos clubs amateurs de fàbriques, Glencairn F.C. i Alpha F.C. s'uniren per formar el Motherwell Football Club el 17 de maig. L'any 1893 decidí esdevenir professional i ingressà a la segona divisió de la lliga escocesa. L'any 1896 es traslladà a l'estadi de Fir Park. Després de deu temporades a la segona divisió, el 1902-03 assolí el primer ascens a Primera Divisió. Els primers colors del club foren el blau, canviant el 1912-13 als actuals ambre i bordeus.
La seva primera gran època la visqué als anys 30. Guanyà la seva primera (i única a data de 2008) lliga escocesa la temporada 1931-32, amb un total de 30 victòries en 38 partits i 119 gols (52 marcats per Willie MacFadyen, que es manté com a màxim golejador de la història del club amb 251 gols). També arribà a la final de la copa tres cops. Als anys 50 guanyà una Copa de la Lliga i una Copa escocesa les temporades 1950-51 i 1951-52. El seu darrer gran títol fou una nova Copa l'any 1991.

## Palmarès

* Lliga escocesa de futbol: 1932.
* Segona divisió de la lliga escocesa de futbol: 1954, 1969, 1982, 1985.
* Copa escocesa de futbol: 1952, 1991.
* Copa de la Lliga escocesa de futbol: 1951.

## Entrenadors

| John "Sailor" Hunter (1911-1946) George Stevenson (1946-1955) Bobby Ancell (1955-1965) Bobby Howitt (1965-1973) Ian St. John (1973-1974) Willie McLean (1974-1977) Roger Hynd (1977-1978) Ally MacLeod (1978-1981) David Hay (1981-1982) Jock Wallace (1982-1983) | Bobby Watson (1983-1984) Tommy McLean (1984-1994) Alex McLeish (1994-1998) Harri Kampman (1998) Billy Davies (1998-2001) Eric Black (2001-2002) Terry Butcher (2002-2006) Maurice Malpas (2006-2007) Mark McGhee (2007-present) |

## Referències

* ↑ «Motherwell F.C. - Club History». Arxivat de l'original el 2008-05-17. [Consulta: 20 juliol 2008].
* ↑ "A Brief History of Motherwell F.C." - www.motherwellfc.org

## Enllaços externs

* Web oficial
* Motherwell a la BBC
# Pòlip (medicina)

Un pòlip és un creixement anormal de teixit que sobresurt d'una membrana mucosa. Si està unit a la superfície per un pedicle (més o menys estret i allargat), es diu que és pedunculat. Si no té pedicle, es diu que el pòlip és sèssil. Els pòlips es troben normalment en el còlon, estómac, nas, sins paranasals, bufeta urinària i úter. També es poden trobar en altres parts del cos on hi ha membranes mucoses com el coll uterí, plecs vocals i l'intestí prim.
# Monte Carasso

Monte Carasso és un municipi del cantó de Ticino (Suïssa), situat al districte de Bellinzona.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].